Norsk barnelegeforening

Norsk barnelegeforening (Barnelegeforeningen) er den norske spesialistforeningen for pediatere (barneleger).

Historie

Foreningen ble stiftet 19. mai 1919 som Norsk Pediatrisk Selskap, og hadde som formål å fremme interessen for vitenskapelig arbeid innen pediatri. Stiftelsen skjedde under en bankett på Grand Hotel i anledning Axel Johannessens 70-årsdag, og selskapet holdt sitt første møte på Rikshospitalets barneavdeling i oktober samme år. Axel Johannessen var professor ved Det Kongelige Frederiks Universitet og grunnlegger av pediatrifaget ved universitetet. Han ble selskapets første formann. Norsk Pediatrisk Selskap var opprinnelig en frittstående organisasjon, men etablerte senere samarbeid med Den norske lægeforening og ble en spesialforening innen lægeforeningen i 1928.

Foreningen skiftet navn til Norsk barnelegeforening på 1990-tallet. Foreningens engelske navn er Norwegian Society of Pediatricians. Det tidligere navnet ble oversatt som Norwegian Pediatric Society.

Foreningen er tilsluttet Den norske lægeforening. Medlemstallet var 845 pr. 1. februar 2012. Av medlemmene var 593 barneleger (godkjente spesialister i pediatri), hvorav 494 yrkesaktive. De resterende medlemmene var i hovedsak leger i utdannelsesstilling. 21 medlemmer var spesialister i andre fag enn pediatri. Rundt 100 medlemmer hadde doktorgrad.

Sammen med Barneombudet deler Norsk barnelegeforening ut Barnehelseprisen. Styret i Norsk barnelegeforening er representert i en rekke organer og utvalg i og utenfor Den norske lægeforening. I 1970 fikk barnelegeforeningen ansvaret for å foreslå sammensetningen av spesialitetskomiteen i pediatri.

Paidos – Tidsskrift for Norsk barnelegeforening

Paidos – Tidsskrift for Norsk barnelegeforening (paidos: gresk for barn, samme ord som pediatri kommer av) er Norsk barnelegeforenings tidsskrift. Det har ISSN 1503-867X. Det utkommer (pr. 2009) med fire numre i året i et opplag på 800 som sendes til medlemmer av Norsk barnelegeforening og enkelte andre. Tidsskriftet ble etablert i 1983.

Ledere (titulert formenn til 1991)
1919–1922: Axel Johannessen
1923–1924: Chr. Døderlein
1925–1926: Theodor Frølich
1927–1928: Chr. Johannessen
1929–1930: Robert Tschudi
1931–1932: Arthur Collett
1933–1934: Alex Brinchmann
1935–1936: Kirsten Utheim Toverud
1937–1938: Ernst Hadeler Ziesler
1939–1940: Lauritz Stoltenberg
1941–: Leif Salomonsen
...
1951: Arne Njå
?–?: Jens Marstrander
1960–1962: Martin Fredrik Seip
1968–1969: Sverre Halvorsen
1970–1971: Jens Marstrander
1972–1973: Øystein Aagenæs
1974–1975: Gunnar Oftedal
1976: Kjell Aas
1977–1979: Sverre O. Lie
1980–1981: Karin Halvorsen
1982–1983: Erik Monn
1984–1985: Jon Steen-Johnsen
1986–1987: Oddmund Søvik
1988–1989: Karl W. Wefring
1990–1991: Ole Bernt Schjetne
1992–1995: Helge Michalsen
1995–1999: Jon Lunde
1999–2001: Gro Flatabø Zanussi
2001–2003: Hans-Jacob Bangstad
2003–2005: Jørgen Hurum
2005–2007: Leif Brunvand
2007–2009: Kristin Hodnekvam
2009–2011: Thor Willy Ruud Hansen
2011–2013: Marianne Nordhov
2013–2015: Jan Petter Odden
2015–2019: ?
2019–2021: Elisabeth Selvaag 
2021–2023: Astri Maria Lang

 Referanser 

Litteratur
Sverre Halvorsen (1994). På ungenes parti: Norsk Barnelegeforening 75 år.  Oslo: Norsk Barnelegeforening.

Eksterne lenker
 Norsk barnelegeforening
 Paidos 
 Norsk Pediatrisk Selskap 1919 – 1944


Kategori:Organisasjoner etablert i 1919
Kategori:1919 i Norge